შლეზვიგ-ჰოლშტაინი

შლეზვიგ-ჰოლშტაინი (გერმ. Schleswig-Holstein) — გერმანიაშ აკანი. ფართობი — 15,7 ვითოში კმ2. მახორობა — 2.910.875 (2020), პროტესტანტი 87 %, კათოლიკე 6 %. ნოღეფი (ვთშ.) — კილი (233), ლიუბეკი (212), ფლენსბურგი (86), ნოიმიუნსტერი (79). ისტორია: 1460 წანაშე შლეზვიგი დო ჰოლშტაინი რდჷ დანიაშ მართუალაშ გიმე მარენჯი ჟირი საჰერცოგე. მახორობაშ უმენტაშობას გერმანალეფი აკმადგინანდეს. 1815 წანას, ჰოლშტეინქ რაინიშ კონფედერაციაშ მაკათურო გჷნირთჷ. 1866 წანას, პრუსიაქ ქიმკირსხჷ ჟირხოლო საჰერცოგე. 1920 წანაშ პლებისციტიშ ოსხირშა შლეზვიგიშ ოორუე ნორთიქ გეგნორთჷ დანიაშ მართუალაშა ჰადერსლევიშ დო ააბენრააშ პროვინციეფიშ სახეთ. ლიტერატურა ქორთული სხუნუეფიშ ენციკლოპედია, ტ. 11, ხს. 12, ქართი, 1987 წანა.